Alluaudia procera

Ny Alluaudia procera dia karazana zavamaniry mamony ao amin' ny fianakaviana Didiereaceae, misy tsilo sy ravina tena kely mora mihintsana, mampiavaka ny kirihitra maniry amin' ny faritra somary maina any amin' ny faritra atsimo amin' i Madagasikara.

 Toetoatrany 
vignette|276x276px|Tsilo sy raviny kely amin' ny Alluaudia procera
Mivondrona ho kirihitra misy tsilo mafy sy mitsangana izy io sady mahatratra 8 m ny haavony. Mahatratra hatramin' ny 18 m ny hazo antitra. Mitsangana sy matevina ary miloko volondavenona ny taho. Mitondra tsilo milahatra manao andalana manaraka ny halavany ireo taho ireo. Eo anelanelan' ny andalan-tsilo no misy ny andalan-dravina madinika miloko maitso mavana. Mihintsana ireo raviny ireo rehefa misy hain-tany. Miseho eo an-tampon' ny tahony ny vonin' ny fantiolotsy, rehefa mahatratra 3 m ny haavon' ilay hazo.

 Fampiasana azy 
Eto Madagasikara, any amin' ny faritra aniriany, dia ampiasaina amin' ny fanorenana sy ny fandrafetana ary ny fanaovana arina ny taho matevina sy ny rantsany maina. Avy amin' io hazo mora sokirina io no anaovana ny aloalo izay mandravaka ny fasan' ny Bara sy ny Mahafaly ary ny Antandroy amin' ny ankapobeny.

 Anarany amin' ny teny malagasy 
Misy fiovaovana kely isaky ny mpiteny sy ny mpanoratra ny anaran' io zavamaniry io amin' ny teny malagasy: fantiolotsy, fantsiolotsy, fantiholotsy, fantsiholotsy, fantiolitsy, fantsiolitsy, fantiholitsy, fantsiholitsy, fantiolotra, fantsiolotra, fantiholotra, fantsiholotra, fantiolitra, fantsiolitra, fantiholitra, fantsiholitra, rohondro, somoratsyAny amin' ny faritra mahafaly dia atsoina hoe "fantiolotse" ihany koa ilay zavamaniry atao amin' ny anarana ara-tsiansa hoe Euphorbia isaloensis..

 Jereo koa 

 Alluaudia
 Fantiolotsy

 Loharano sy fanamarihana